recursal/SuperWikiNEXT-32B huggingface dataset:
**Ingebrigt Gudbrandsen** (født 19. november 1829 i Ringebu i Oppland, død 16. mars 1907 på Kolvereid i Nord-Trøndelag) var en norsk lærer, klokker og politiker (H). Han var Kolvereids ordfører fra 1890 til 1893.

Han vokste opp i Gudbrandsdalen som sønn av Gudbrand Paulsen og Anne Iversdatter, men familien flyttet til Svinnstien på Foldereid i 1846. Det var også mange andre gudbrandsdøler som flyttet til Ytre Namdalen i 1840-årene. De levde i trange kår, og både faren og den ene broren døde tidlig, så da gård og løsøre ble solgt, «var det så vidt dekning for gjeld». Familien flyttet til husmannsplassen Bergsvik. Året etter at de kom til Svinnstien, hogg Gudbrandsen seg i kneet under lauving og fikk varige men, så han kunne ikke bli bonde med den «krokfoten» han fikk. Gudbrandsen livnærte seg først som skredder, men etter juletider var det ofte mindre å gjøre, så han gikk til lærer og klokker Sivert Moe for å lære skriving og regning.

Prost Johan Fredrik Lampe så for seg å opprette en ny skolekrets i Foldereid sogn og fikk øynene opp for Gudbrandsen, som av og til vikarierte for Moe. Blant bøndene i sognet hadde Gudbrandsen fått rykte på seg som et læreremne. Gudbrandsen fikk gå i skole hos prosten, men det var ikke penger til skolekretsen på Foldereid, så han ble omgangsskolelærer i Årsetfjorden og Gutvik. Høsten 1858 ble han lærer i Kolvereid hovedsogn med rodene Strømmen, Oppløyfjorden og Lund. Året etter giftet han seg og fikk barn, så han kunne ikke reise til lærerseminaret i Klæbu før 1867, da han hadde arbeidet og lånt penger i noen år. I 1868 fikk han sitt lærervitnemål med karakteren «meget dugelig». Fra 1868 og til han tok avskjed som lærer i 1897, bodde Gudbrandsen med familie på klokkergården Tømmervik. Sønnen Olav Gudbrandsen ble lærer og klokker etter ham.

Referanser
----------

1. ↑  Svenning, Halvdan m.fl. (red.) (1937). *Kommunejubileet 1837–1937. Kolvereid kommune*. Fabritius & Sønner. s. 55.
2. ↑  Hansen, Runbjørg Bremset (2000). «Ordførere». *Nærøyfolket. Bind 1: 1800–1920*. Nærøy kommune. s. 348. ISBN 82-995754-1-9.
3. ↑  Hansen, Runbjørg Bremset (2000). «Noen kommer, andre drar». *Nærøyfolket. Bind 1: 1800–1920*. Nærøy kommune. s. 48. ISBN 82-995754-1-9.
4. ↑  Leirvik, Kåre og Leirvik, Sveinung (1980). *Nærøy bygdebok. Bind 1: Gårder og slekter i Foldereid 1600–1964*. Nærøy kommune. s. 633–634. CS1-vedlikehold: Flere navn: forfatterliste (link)
5. ↑  Leirvik, Kåre og Leirvik, Sveinung (1980). *Nærøy bygdebok. Bind 1: Gårder og slekter i Foldereid 1600–1964*. Nærøy kommune. s. 619. CS1-vedlikehold: Flere navn: forfatterliste (link)
6. 1 2  Hansen, Runbjørg Bremset (2000). «Lærer og klokker Ingebrigt Gudbrandsen». *Nærøyfolket. Bind 1: 1800–1920*. Nærøy kommune. s. 281–284. ISBN 82-995754-1-9.
7. ↑  Leirvik, Sveinung (1984). *Nærøy bygdebok. Bind 3: Gårder og slekter i Kolvereid, 1600–1964*. Nærøy kommune. s. 147.
«***Januar og Februar***» er en barnesang av Elling Holst skrevet til en tradisjonell melodi. Sangen er fra «ABC for skole og hjem» ved Elling Holst og Anna Rogstad. Over teksten står det: «Det er tolv måneder i året», etterfulgt av navnet på månedene. Boka ble første gang utgitt i 1894, og kom i flere opplag.

Teksten
-------

**1.**Januar og Februar da er vinteren nokså hard,  

fullt av sne og is men vi går på skøyter og på ski.  

  

**2.**Mars, april det tiner godt snart er alle ting bløtt og vått,  

første blomster titter frem vi må ut å plukke dem.  

  

**3.**Mai da spretter løv i li det blir vakkert i det fri,  

syttende da er vi glad svinger våre flagg hurra.  

  

**4.**Junisolen alt er varm tømmerfossen går med larm  

alt er arbeid, alt er flid nu er det den beste tid.  

  

**5.**Juli, ut å kjøre høy, varmen nesten er for drøy,  

kjenn for duft av blomst og blad nei jeg tror vi tar et bad.  

  

**6.**Så august, september, hør slåmaskinen kom på staur,  

epletreet fullt av kart høsten er her i en fart.  

  

**7.**Høsten den er farvekjær rødt og gult dens farver er  

men den stas Oktober ga regner straks november av.  

  

**8.**Over jorden kold og trett har desember laken bredd,  

kommer full av is og sne inn og gir oss juletre.

Kilder
------

* Sangene i våre hjerter, Elin Prøysen, Damm 2007
***The Hell Cat*** er en amerikansk stumfilm fra 1918, regissert av Reginald Barker.

Handling
--------

Pancha O'Brien, den attraktive og livlige datteren til en irsk rancheier, er elsket av to menn: sheriff Jack Webb, som hun elsker, og den fredløse Jim Dyke - hvis romantiske oppmerksomhet hun gjentatte ganger forsøker å avvise. Jim og håndlangerne hans angriper Pancha-familiens ranch, brenner den ned til grunnen, og dreper faren hennes.[]

Den fredløse mannen bærer Pancha deretter til hans egen hytte. Pancha forklarer at hun egentlig ikke elsker Jim, og hun forsøker å få tak i Sheriff Jack. Men Pancha har allerede knivstukket Jim før de rekker å komme frem, og han faller død om foran sheriffens føtter. Men for å beskytte Pancha psåtår Jack at det var han som hadde myrdet den fredløse - og han frir til Pancha.[]

Rolleliste
----------

* Geraldine Farrar som Pancha O'Brien
* Tom Santschi som Jim Dyke
* Milton Sills som sheriff Jack Webb
* William Black som faren til Pancha

Referanser
----------

1. ↑  The Hell Cat
2. ↑  THE HELL CAT

Eksterne lenker
---------------

* (en) *The Hell Cat* på Internet Movie Database Rediger på Wikidata

* (en) *The Hell Cat* på AllMovie Rediger på Wikidata

* (en) *The Hell Cat* på American Film Institute Rediger på Wikidata

* (en) *The Hell Cat* på Silent Era Rediger på Wikidata
Lastekraner i havnen i Umm Qasr
**Umm Qasr** (arabisk: أم قصر, *Umm Qaṣr*; alternativ transkripsjon **Umm Kasr**) er en havneby i Irak, vest på halvøya al-Faw i Den persiske gulf. Den har 107.620 innbyggere (1. januar 2005) og ligger mot en smal bukt. På den andre bredden av bukta er en del av Kuwait. Det nøyaktige grenseløpet i bukta er omtvistet. 

Det finnes også en landsby av samme navn i Kuwait, rett over grensen.

Historie
--------

Umm Qasr begynte som en fiskerlandsby. Etter den irakiske revolusjon i 1958 ble havnen der utbygd til militærhavn, og det ble bygd en moderne kommersiell gavn. Den er Iraks eneste dypvannshavn. 

Under den første Gulfkrigen fra 1980 til 1988 mellom Iran og Irak fikk Umm Qasr økt betydning, ettersom de andre av de irakiske havner lå ved Shatt al-Arab og frontforløpet og krigen gjorde dem utilgjengelige for bruk.

Under den tredje Gulfkrigen i 2003 var byen et av angrepsmålene for de amerikanske, britiske og polske styrker.

Eksterne lenker
---------------

* (en) Umm Qasr – kategori av bilder, video eller lyd på Commons Rediger på Wikidata

* Kart - Umm Qasr
* Bykart (PDF; 300 kB)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** GeoNames
 |
**Umoe IKT** var et norsk IT-konsulentselskap eid av Umoe. Umoe IKT var leverandør av IKT-utstyr, drifts-, konsulent- og kommunikasjonstjenester til bedrifter og organisasjoner i offentlig og privat sektor. Umoe IKT AS leverte tjenester innenfor integrasjon av tale-, data og videoløsninger. Umoe IKT ble etablert i 2004 etter oppkjøp av *Bravida IKT* fra Bravida. Senere har selskapet også kjøpt selskaper som ComputerLand Norge, Bro Consulting, Ulriken Consulting, Voop og iTet.

Umoe IKT ble i 2011 solgt til Atea, men uten datterselskapene Umoe iTet AS og Umoe Consulting AS, samt det tilknyttede selskapet, Making Waves AS, disse ble overført til Umoe AS innen sluttføring av oppkjøpet. iTet er senere solgt tilbake til selskapets ansatte.

Umoe IKT hadde 384 ansatte og kontorer i 16 byer rundt om i landet pr 2010, og oppkjøpet ble gjort med aksjer i Atea tilsvarende verdier for ca. 155 millioner kroner.

Referanser
----------

1. ↑  Marius Jørgenrud (29. november 2010). «Atea kjøper Umoe IKT». *digi.no*. Besøkt 25. mai 2016.
**Umoe AS** er et norsk investeringsselskap med hovedkontor på Fornebu hovedgård. Selskapet ble grunnlagt i 1984 av Jens Ulltveit-Moe, som fortsatt kontrollerer konsernet sammen med sin familie. 

Umoe er inndelt i tre forretningsområder, Umoe Shipping and Energy AS, Umoe AS og Umoe Invest AS. 

Umoe Shipping and Energy AS som ledes av Ole Jacob Ræstad forvalter investeringene til Umoe innen shipping. Ulltveit-Moe kontrollerer 60 % av Haugesunds rederiet Knutsen OAS Shipping AS som han ledet gjennom restruktureringer på begynnelsen av 1980-tallet i etterkant av tankkrisen. Knutsen OAS Shipping er et managementselskap, skipene i flåten eies gjennom skipseideselskap (KS/IS). Umoe Shipping and Energy AS kontrollerer ca. 45 % av flåten, daglig leder Trygve Seglem kontrollerer også ca. 45 % av flåten, mens de resterende 10 % eies av eksterne investorer.

Umoe Industri AS som ledes av Jarle Roth forvalter de industrielle investeringene. I investeringsporteføljen finner man blant annet Umoe Restaurants, Umoe Mandal, Umoe Eiendom og Sønnico Installasjon.

Umoe Invest AS som ledes av Erlend Grimstad forvalter de finansielle investeringene til Umoe.

Referanser
----------

1. ↑   w2.brreg.no[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |
**Fabiana Marcelino Claudino** (født 24. januar 1985 i Belo Horizonte) er en brasiliansk volleyballspiller som deltok i de olympiske leker 2004 i Athen, 2008 i Beijing og 2012 i London.

Hun ble olympisk mester i volleyball under OL 2008 i Beijing. Det brasilianske kvinnelandslaget vant turneringen foran USA og Kina. 

Fire år senere, under OL 2012 i London vant hun en ny olympisk gullmedalje i volleyball. Brasil vant kvartfinalen med 3-2 over Russland, og i semifinalen vant de med 3-0 over Japan. Finalen mot USA endte 3-1 til Brasil.

Hun vant også gull i de Panamerikanske leker 2011 i Guadalajara i Mexico. Brasil vant volleyballturneringen foran Cuba og USA.

OL-medaljer
-----------

* Gull 2008 Kinas flagg Beijing – **Gull** i volleyball, kvinner Brasils flagg Brasil
* Gull 2012 Storbritannias flagg London – **Gull** i volleyball, kvinner Brasils flagg Brasil

Referanser
----------

Eksterne lenker
---------------

* (en) Fabiana Claudino – Olympedia Rediger på Wikidata

* (en) Fabiana Claudino – Sports-Reference (OL-resultater – arkivert) Rediger på Wikidata

* (pt) Fabiana Claudino – Brasils olympiske komité Rediger på Wikidata

* (en) Fabiana Claudino – European Volleyball Confederation Rediger på Wikidata

* (en) Fabiana Claudino – World of Volley Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |
**Konkurransebegrensende avtaler mellom foretak** er et begrep i konkurranselovens paragraf 10 første ledd som forbyr enhver avtale mellom foretak, enhver beslutning truffet av sammenslutninger av foretak og enhver form for samordnet opptreden som har til formål eller virkning å hindre, innskrenke eller vri konkurransen i det indre marked. Regelen gjelder likt i hele EU .

Avtaler med slikt innhold har ingen rettsvirkning og kan ikke gjøres gjeldende.

En slik avtale er likevel tillatt dersom det vil «bedre produksjonen eller fordelingen av varene eller til å fremme den tekniske eller økonomiske utvikling» og «sikrer forbrukerne en rimelig andel av de fordeler som er oppnådd», uten «å pålegge vedkommende foretak restriksjoner som ikke er absolutt nødvendige for å nå disse mål» eller «å gi disse foretak mulighet til å utelukke konkurranse for en vesentlig del av de varer det gjelder».

Enhver som mener at et foretak har inngått en konkurransebegrensede avtale kan klage forholdet til Konkurransetilsynet eller Europakommisjonen. Parten som blir berørt av konkurransebegrensede avtale kan også saksøke foretaket og få avtalen opphevet av domstolen[*hvilken?*].

Referanser
----------

1. ↑

Eksterne lenker
---------------

* Lovdata.no – Konkurranseloven: Kapittel 3. Forbudte konkurransebegrensninger § 10
***Konkylien*** er en roman av Margit Sandemo fra 1979. Den ble først publisert som føljetong i *Allers*, både i Norge, Sverige og Danmark. Originalens tittel er *Turbinella*, men den er også gitt ut under tittelen *Snäckan*. 

Dette er en kriminalroman av Sandemo hvor handlingen er lagt til Sri Lanka. Hovedpersonen Signe, får sitt livs sjokk når hun får vite at hennes onkel er drept, hennes eneste slektning. Det blir fort mistanke om spionasje, og økonomiske kriminalitet, grunnet onkelens status i samfunnet. Signe blir bedt om å bistå politiet med etterforskningen, og ferden bringer henne og politikommissær Harald Elden til Sri Lanka, hvor morderen har reist. Etterhvert utvikler det seg et dypt vennskap mellom disse to. I enkelte utgaver av denne romanen, har hovedpersonene navnene Sara og Haftor. Boken er utgitt som nr 4 i serien *Margit Sandemos beste føljetonger*.

Utgivelser i utvalg
-------------------

* *Margit Sandemos beste føljetonger nr. 4*, Bladkompaniet 1981 ISBN 82-509-1031-1
* *Margit Sandemos beste*, dobbeltbok, Schibsted 2005

Litteratur
----------

* *Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
**Norkirken Sandnes** regner sin historie tilbake til 1879, da Elim bedehus startet i sentrum av Sandnes. I 2004 ble Elim bedehus i regi av Normisjon til menighet og i 2005 fikk menigheten navnet Norkirken Sandnes.

Norkirken Sandnes er en kirke for alle nasjoner. Med en hovedstamme av etniske nordmenn blir mangfoldet av ulike nasjonalitetsbakgrunner stadig større. Menigheten har en egen integreringspastor og har utarbeidet en strategi for innvandring under slagordet: *Vi vil ikke gjøre noe for innvandrere, vi vil gjøre noe sammen*.

Menigheten har som hovedfokus å ha hjelpearbeid på alle kontinent. Den etablerte i 2006 en RessursWeb med et økende antall ressurser innenfor Podcast, mat, økonomi. tøff hverdag, medvandring, integrering, lovsang m.m.

I Norge er Norkirken Sandnes en del av Normisjons nettverk av menigheter og en del av Den norske kirke. Menighetene i Normisjon mottar ingen økonomisk støtte fra staten og finansierer drift og hjelpearbeid gjennom innsamlede midler. Bidragsyterne er i hovedsak de som er medlemmer.

Norkirken Sandnes er åpen også for den som ikke er medlem av Den norske Kirke. Menigheten står selv for dåp, nattverd, vigsel og begravelse.

Normisjons menighetsnettverk
----------------------------

Navnet *Norkirken* brukes av flere av Normisjons menigheter og forsamlinger, og ble først tatt i bruk av Norkirken Bergen. Sammen med IMI-kirken i Stavanger, Storsalen menighet i Oslo, Salem menighet i Trondheim og rundt en tyvetalls andre menigheter og forsamlinger utgjør disse Normisjons menighetsnettverk.

Eksterne lenker
---------------

* (no) Offisielt nettsted Rediger på Wikidata
***Norm of the North*** er en amerikansk animasjonsfilm fra 2016. Filmen er regissert av Trevor Wall, skrevet av Jack Donaldson og Derek Elliott, og har Rob Schneider, Bill Nighy, Heather Graham og Ken Jeong i hovedrollene.

Polarbjørnen Norm og hans tre lemen-venner blir flyttet fra sitt hjem i Arktis til New York City. Norm infiltrerer et firma i rollen som maskot.

Handlingsreferat
----------------

Isbjørnen Norm er sønnen til kongen av Arktis. I ungdommen oppdager Norm at han har evnen til å snakke med mennesker, et trekk som bare bestefaren hans deler. På grunn av dette blir han utstøtt fra de andre dyrene, bare akseptert av Sokrates, en klok måke, og Elizabeth, en kvinnelig isbjørn som Norm er veldig forelsket i. Flere år senere har Normss bestefar forsvunnet, og menneskelige turister fyller Arktis. Sokrates viser Norm en luksuriøs leilighet som er installert på isen. I denne leiligheten er Vera, en representant for den velstående utvikleren Mr. Greene. Etter at Norm redder Vera fra et skred, forteller Mr. Greene at hun må finne en skuespiller som kan spille en isbjørn for en kampanje han ønsker å kjøre.

Sokrates overbeviser Norm om å gjemme seg på et skip som skal til New York City. I byen ar Norm en audition hvor han utgir seg for å være en skuespiller kledd som en bjørn, for Mr. Greene's reklame og spiser middag sammen med Vera. Mr. Greene, som innser at Norm er en ekte bjørn, mistenker at Norm har kommet for å frigjøre bestefaren sin, som Greene tidligere tok til fange. Under en offentlig hendelse som involverte Greene som forsøkte å skyte Norm med et bedøvende stoff i en restaurant, bestemmer Green seg for å ansette Norm som maskot. Norm møter Veras datter Olympia, som forteller at Mr. Greene planlegger å bygge flere hjem å installere i Arktis. Norm ønsker å forhindre dette, og redde Arktis fra menneskene. Men samtidig ønsker Norm å gjenforenes med bestefaren sin, og reise hjem til Arktis hvor han egentlig ønsker hjemme.

Rolleliste
----------

Rob Schneider.
* Rob Schneider som Norm.
* Bill Nighy som Socrates.
* Heather Graham som Vera.
* Ken Jeong som Mr. Greene.
* Gabriel Iglesias som Pablo/Stan
* Colm Meaney som Grandfather
* Zachary Gordon som unge Norm
* Janet Varney som Janet
* Loretta Devine som Tamecia
* Michael McElhatton som Laurence
* Debi Derryberry som Daughter
* Charles Adler som Forebear

Eksterne lenker
---------------

* (en) *Norm of the North* på Internet Movie Database Rediger på Wikidata

* (da) *Norm of the North* i Danmark Nationale Filminstitut Rediger på Wikidata

* (en) *Norm of the North* på AllMovie Rediger på Wikidata

* (fr) *Norm of the North* på Allociné Rediger på Wikidata

* (nl) *Norm of the North* på MovieMeter Rediger på Wikidata

* (en) *Norm of the North* på Rotten Tomatoes Rediger på Wikidata

* (en) *Norm of the North* på Metacritic Rediger på Wikidata

* (en) *Norm of the North* på Box Office Mojo Rediger på Wikidata
* (en) Offisielt nettsted Rediger på Wikidata

* (en) Norm of the North – kategori av bilder, video eller lyd på Commons Rediger på Wikidata

Portal: Film
| Medaljeoversikt |
| --- |
| Konkurrerte for Venezuelas flagg Venezuela |
| Friidrett |
| Parapanamerikanske leker |
| Sølv | Lima 2019 | T20 - 400 m |

**Norkelys del Carmen Gonzalez Henriquez** (født 30. januar 1995) er en venezuelansk parafriidrettsutøver som konkurrerer i klassen T20. T20 er en klasse for utøvere innen parafriidrett, der utøverne har intellektuell funksjonsnedsettelse.

Idrettskarriere
---------------

Gonzalez deltok i Parapanamerikanske ungdomsleker 2013 i Argentina, og vant der lengdehopp.

Hun deltok i Para-VM i friidrett 2015, og kom der på 13.-plass i lengdehopp. Hun deltok også på 400 meter, men nådde ikke finalen der, til tross for at hun løp inn til ny personlig rekord på 1:02,41. Året etter deltok hun i Paralympiske sommerleker 2016 i Brasil, der hun kom på sjetteplass i lengdehopp, men også her ble hun slått ut i forsøksheatet på 400 meter. 

Hun deltok i Parapanamerikanske leker 2019 i Lima i Peru, og fikk der sølv på 400 meter i klassen T20, bak Breanna Clark fra USA.

Referanser
----------

1. ↑  CPB - *Campeonato Brasileiro Loterias Caixa de Para Atletismo*, besøkt 6. desember 2019.
2. ↑  Magasinet Friidrett - *Klassifisering innen para-friidrett*, besøkt 4. desember 2019.
3. ↑  Buenos Aires 2013 - *Norkelys Gonzalez*, besøkt 5. desember 2019.
4. ↑  IPC - *Doha 2015 - Norkelys Gonzalez* Arkivert 6. desember 2019 hos Wayback Machine. besøkt 6. desember 2019.

Eksterne lenker
---------------

* *Artikkelen har ingen egenskaper for sportsdatabaser i Wikidata*
* (en) Profil hos IPC
* (en) Profil hos Parapanamerikanske leker 2019 Arkivert 5. desember 2019 hos Wayback Machine.
* (en) Profil hos Parapanamerikanske ungdomsleker 2013
**Ragnhild Margrethe «Nainy» Wiesener** (født 25. juni 1900 i Kristiania, død 5. mai 1945 i Oslo) var en norsk maler og forfatter.

Liv og virke
------------

Nainy Wiesener studerte ved Statens håndverks- og kunstindustriskole under August Eiebakke i 1917, ved Académie Othon Friesz i Paris i 1921 og var dessuten elev av Gustav Undersaker og Harald Krohg Stabell i Trondheim og av Leon Aurdal i Oslo.

Hun malte landskaper, interiører, stilleben, portretter og figurbilder. Hun gjorde seg mest bemerket med bilder som *Fra Trondhjemsfjorden* (1916), *Panorama over Trondhjem* (1919) og *Kirke i Paris pyntet til bryllup*. Hun utførte dessuten en rekke lyriske landskapsskildringer og et portrett av sin mor (1942). Samme år utførte hun også et selvportrett. Hun deltok ved Høstutstillingen i 1928, 1932 og 1933. I 1923 og 1936 holdt hun utstillinger i Hamar. Ved den første stilte hun ut malte silkearbeider, og ved den andre, som var hennes første store utstilling, malerier. Denne ble holdt i Ynglingeforeningen. Hun malte flere motiver fra Hedmark

Wiesener utga i 1920 *Stemninger fra Trondhjemsfjorden*, et album med seks fargereproduksjoner av akvareller, der særlig Munkholmen hadde en fremtredende plass i bildene. Bildene ble også solgt som postkort.

Det ble i 1949 utgitt en bok med 32 reproduksjoner av etter hennes malerier. I 1952 ble det holdt en minneutstilling for Nainy Wiesener i Oslo Kunstforening.

I 1932 utga hun boken *Analysen og jeg* under psevdonymet *Et menneske*. Hun gikk i analyse hos Harald Schjelderup, og i boken beskrev hun betydningen av psykoanalyse og nye prinsipper i barneoppdragelsen.

Familie
-------

Nainy Wiesener var datter av sorenskriver Harald Severin Wiesener (født Olsen) og Ragnhild (født Aamodt), og søster av advokat Albert Henrik Wiesener. Hun forble ugift.

Bibliografi
-----------

* 1920: *Stemninger fra Trondhjemsfjorden*, album med seks fargereproduksjoner av akvareller
* 1932: *Analysen og jeg* under psevdonymet *Et menneske*
* 1949: *Nainy Wiesener – 32 reproduksjoner etter malerier*

Referanser
----------

1. 1 2   KulturNav, KulturNav-ID a70521b3-1b38-4c43-b02d-8cb2ed36c186[Hentet fra Wikidata]
2. 1 2 3 4   Norsk kunstnerleksikon[Hentet fra Wikidata]
3. ↑  «En malerinne stiller ut». *Østlendingen 1936.08.27*. Norge, Innlandet, Elverum. 1936. s. 4.
4. ↑  «Stemninger fra Trondhjemsfjorden». *Aftenposten 1920.12.22*. Norge, Oslo. 1920. s. 3.
5. ↑  Kolstad, Stener (1981). *Norsk anonym- og psevdonymleksikon*. Oslo: Kunnskapsforl. s. 111. ISBN 8257301582.
6. ↑  Alnæs, Randolf (1994). *Psykoanalysen i Norge*. Oslo: Scandinavian University Press. s. 17.
7. ↑  Wiesener, Nainy (1949). *Nainy Wiesener*. Eget forlag.

Kilder
------

* *Norsk kunstnerleksikon : bildende kunstnere, arkitekter, kunsthåndverkere. B. 4 : Sp-Å*. Universitetsforl. 1986. s. 488. ISBN 8200183238.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** KulturNav
 |

Portal: Kunst
**Umoe Restaurants AS**, tidligere Umoe Catering og Umoe Restaurant Group AS, er et norsk selskap som eier flere forskjellige serveringskjeder.

Blant selskapets serveringsforetak er Peppes Pizza, King Food Norge (Burger King), American Bistro Scandinavia (T.G.I. Friday's), Cafe Opus AS, La Baguette AS og Umoe Restaurant Group Coffee AS (Starbucks). I 2020 ble Burger King-rettighetene solgt til et østerriksk selskap.

Selskapet Umoe Catering ble etablert i 2002 da Reitangruppen solgte serveringsvirksomheten til Umoe. I 2008 ble selskapets navn endret til Umoe Restaurant Group AS og i 2013 til Umoe Restaurants AS.

Umoe Restaurants AS var inntil 2021 eid av Umoe AS, som er eiet av Jens Ulltveit-Moe og hans familie. I 2021 ble selskapet solgt til Jordanes AS, som også eier Scandza-konsernet.

Referanser
----------

1. ↑   w2.brreg.no[Hentet fra Wikidata]
2. ↑
3. ↑  «Reitan selger Peppe's og Burger King». *Dagens Næringsliv*. 6. mars 2002. Besøkt 31. mars 2016.
4. ↑  «Vår historie». Umoe Restaurants. Arkivert fra originalen 4. april 2016. Besøkt 31. mars 2016.
5. ↑  Ulltveit-Moe selger restaurantimperiet til Scandza. *E24*. Besøkt 8. april 2021.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Cortile del Belvedere** er et gårdsrom ved Det apostoliske palass i Vatikanstaten. Det ble tegnet av Donato Bramante på begynnelsen av 1500-tallet. Bramantes verk her kom til å utgjøre et forbilde for en rekke piazzaer i Italia.[]

Beskrivelse
-----------

Området var også på et tidspunkt det pavelige menasjeriets sete i Vatikanet. Det var på den nedre del av gårdsplassen at pave Leo X skulle kunne vise frem sin høyt skattede elefant *Hanno* for et beundrende publikum. På grunn av elefantens ærerike historie ble den begravd i Cortile del Belvedere.

Pave Innocens VIII påbegynte i 1484 byggingen på området, med utsikt mot Peterskirken. Gårdsplassen var fortsatt ikke ferdig da Bramante døde i 1514. Det hele ble ferdigstilt av Pirro Ligorio for pave Pius IV 1562–1565.[]

Idag kalles den nedre terrassen fortsatt Cortile del Belvedere, mens den øvre terrassen kalles Cortile della Pigna på grunn av den store pinjekonglen i bronse, en gang en fontene.

Bilder
------

|  |
| --- |
| * Cortile del Belvedere.Cortile del Belvedere.
* Cortile della Pigna med La Sfera av Arnaldo Pomodoro i bildets midte.Cortile della Pigna med *La Sfera* av Arnaldo Pomodoro i bildets midte.
* Denna furukonglen (pigna) av bronse har gitt navn til Cortile della Pigna og Fontana della Pigna.Denna furukonglen (*pigna*) av bronse har gitt navn til Cortile della Pigna og Fontana della Pigna.
 |

Referanser
----------

1. ↑  Bedini, Silvio: *The Pope's Elephant* (1997), s. 144.

Litteratur
----------

* *Roma* **(italiensk)**. Milano: Touring Club Italiano. 2002. s. 673. ISBN 88-365-2541-5.

Eksterne lenker
---------------

* (en) Cortile del Belvedere – kategori av bilder, video eller lyd på Commons

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Ingvild Aleksandersen** (født 1968) er en norsk jurist.

Hun er assisterende statsforvalter i Oslo og Viken fra 1.1.21.

Den 19.3 21 ble hun i statsråd oppnevnt i et ekspertutvalg som skal utrede kvalitet og rettssikkerhet i barnevernet. Utvalget skal levere sin utredning innen desember 2022.

Aleksandersen ble i statsråd 5. mai 2017 oppnevnt som medlem i ekspertutvalg for finansiering av livsopphold ved voksnes opplæring. Utvalget skal utrede hvordan flere voksne kan få råd til å ta grunnleggende opplæring. Utvalget leverte sin utredning i en NOU 1. desember 2018.

Aleksandersen er utdannet cand. jur ved Universitetet i Oslo og har advokatbevilling. Hun har også vært juridisk leder i Finnmark fylkeskommune, privatpraktiserende advokat, dommerfullmektig og advokat og nestleder i Finnmarkseiendommen. Hun har arbeidet som divisjonsdirektør i Barne-, ungdoms- og familiedirektoratet 2018-2020. Aleksandersen var fylkesmann i Finnmark fra 30. september 2016 til 15. oktober 2018. Fra 2013 - 2016 var Aleksandersen assisterende fylkesmann i Finnmark.

Referanser
----------

1. ↑  «Statsministerens kontor» (pressemelding). 5. mai 2017. «Skal utrede hvordan flere voksne kan få råd til å ta grunnleggende opplæring»
2. ↑  «Kommunal- og moderniseringsdepartementet» (pressemelding). 30.09.2016. «Ingvild Aleksandersen er i statsråd i dag konstituert som fylkesmann i Finnmark»

Eksterne lenker
---------------

* Fylkesmannen i Finnmark på nett
De tre bydelene som utgjør La Condesa markert på et kart over distriktet Cuauthémoc
**La Condesa** er et område like vest for det historiske sentrum i Mexico by. Det omfatter tre colonias (bydeler): Condesa, Hipódromo og Hipódromo-Condesa. La Condesa er blant byens hippeste områder, med et stort antall restauranter, utesteder, gallerier og bokhandlere. Området sammenlignes ofte med Soho i New York og Latinerkvarteret i Paris. Det deler sin karakteristiske bohematmosfære med det tilgrensende området Colonia Roma, og sammen utgjør de den kulturelle korridoren som kalles *Roma-Condesa*.

La Condesa oppsto som boligområde på 1920- og 1930-tallet. Arkitekturen er i stor grad art deco og art nouveau, og gatene er breie og omgitt av trær. Området har også store grøntområder, deriblant Parque México og Parque España.

Referanser
----------

1. ↑  «Colonia Condesa». Besøkt 8. september 2011.

Eksterne lenker
---------------

* (en) Condesa (Mexico City) – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | GeoNames
 |
**Vilde von Krogh** (født 28. oktober 1965) er en norsk billedkunstner. Hun er utdannet billedkunster fra Kunsthøgskolen i Bergen, avdeling Kunstakademiet.

Hennes kunst er multimedial, hun arbeider innenfor flere kunstneriske sjangere som kunstformidling og tilretteleggelse av atelier, arbeidsplasser og visningsmuligheter. Arbeidene spenner fra videokunst via tegninger til installasjoner og skulpturer der performancer kan finne sted. Hun har en stor kunstnerisk aktivitet bak seg, med separatutstillinger på blant annet Stenersenmuseet og i små alternative gallerier i inn- og utland.

Hun har de senere årene arbeidet mer og mer i interaksjon med andre kunstnere, gjerne i performative settinger der de former selve scenografien er som ramme rundt en tematikk. I denne sammenhengen inngår Prosjektskolen, der von Krogh er innehaver og pedagogisk ansvarlig. Skolen er et kunstlaboratorium for kunstneriske ideer, forskning og oppfinnelser der aktive samtidskunstnere arbeider sammen med studentene.

Eksterne lenker
---------------

* Vilde von Kroghs offisielle hjemmeside
* Billedkunst.no – Brynestads minnestipend 2010 Vilde von Krogh
* Prosjektskolen.no

|  |  |
| --- | --- |
| Oppslagsverk/autoritetsdata | KulturNav
 |
**Cortis' organ** inneholder sansecellene i sneglehuset. Disse sansecellene registrerer vibrasjonene som er dannet fra lydbølger.

Anatomi og fysiologi
--------------------

Cortis' organ hviler på *basilarmembranen* som grenser til scala tympani. I Cortis' organ finner vi to typer sanseceller:

* De ytre, som er anlagt i tre rekker
* De indre, som ligger i én lang rekke

Sansecellene har ca. 50 hårlignende utvekster hver, som kalles *stereocilier*. Disse er festet i *membrana tectoria*, som er en utvekst som *henger* over stereociliene. Membrana tectorias rolle er å sørge for at sterociliene blir satt i bevegelse når basilarmembranen beveger seg.

Illustrason

Bildet over har en feil, det finnes bare tre ytre rekker med sanseceller og hår.
De indre cellene er hovedsakelig brukt for hørselsfunksjonen. De ytre cellene styrer bevegeligheten av systemet og kan også produsere bevegelser.[]

Ved bevegelse av stereociliene, åpnes det ionekanaler i sansecellene, som setter i gang en nerveimpuls. Denne følger hørselsnerven inn til hjernen, som gjør at vi kan oppfatte nerveimpulsene som lyder.

Tverrsnitt

Patologi
--------

Stereociliene kan være defekte av to årsaker:

* arvelig utviklingsdefekt (medfødt døvhet)
* skadet av for kraftig stimulus (erhvervet hørselstap).

Ved skade på grunn av for kraftig lydstimulus over lengre tid har elektronmikroskopi vist at stereociliene kan være fysisk *knekt*.

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** LCCN
 |
**Heinrich Grieninger** (fl. 1483-1509) var en bayersk humanist fra München som virket i Nürnberg omkring år 1500.

I 1483 ble Grieninger utsendt av byrådet i München til Italia for å innhente rettsuttalselser fra Universitetene i Padova, Pavia og Bologna i en bestemt sak. Det er uklart hvor lenge han tilbrakte i Italia, men det finnes kilder for at han tilbrakte hele 1488 i Italia. I *Acta granduum,* Universitetet i Padova, er en viss *Henricus Gruinger (Grueningr) de Argentina* nevnt, som var vitne ved juridiske eksamener. I 1495 grunnla Grieninger en «poetskole» i Nürnberg. Byen hadde allerede fire latinskoler; opprettelsen av en dikterskole reflekterer byrådets ønske om en skole bygd på humanistiske prinsipper og ikke underlagt kirkelig tilsyn. Ved siden av poesi, underviste han elevene i grammatikk, dialektikk og retorikk. Skolen ble ofte angrepet av byens religiøse ledere for dens mangel på religiøs undervisning, den ble også ofte kritisert av rektorene ved de fire latinskolene og skolens politiske støtte i byrådet var ikke sterk nok, noe som førte til at skolen måtte nedlegges i 1509.

Referanser
----------

1. 1 2 3  Landois, Antonia (14. mars 2014). *Gelehrtentum und Patrizierstand: Wirkungskreise des Nürnberger Humanisten Sixtus Tucher (1459-1507)* **(tysk)**. Mohr Siebeck. ISBN 9783161526541.
2. ↑  *Handbuch der deutschen Bildungsgeschichte: 15. bis 17. Jahrhundert, von der Renaissance und der Reformation bis zum Ende der Glaubenskämpfe* **(tysk)**. C.H.Beck. 1987. ISBN 9783406324635.
3. 1 2  Mährle, Wolfgang (2000). *Academia Norica: Wissenschaft und Bildung an der Nürnberger Hohen Schule in Altdorf (1575-1623)* **(tysk)**. Franz Steiner Verlag. ISBN 9783515075152.
**Heinrich Fraenkel** (født 28. september 1897 i Lissa i Provinsen Posen i datidens Polen, død 25. mai 1986 i London) var en britisk skribent og problemsjakkmester av tysk herkomst. Han deltok i sin sjakkaktivitet under pseudonymet «Assiac». Dette var igjen et ananym for den fiktive sjakkgudinnen Caissa. 

Fraenkel ble født av jødiske foreldre. Da den første verdenskrigen brøt ut i 1914, var han tilfeldigvis i Storbritannia, ble arrestert og internert på Isle of Man under krigen. Etter å ha kommet tilbake til Tyskland studerte han ved flere universiteter før han til slutt fikk jobb som filmkorrespondent og manusforfatter i Berlin på 1920-tallet og deretter i Hollywood i to år. Etter at han kom tilbake til Berlin, begynte Fraenkel å interessere seg for politikk. Etter en advarsel fra en venn forlot han Berlin like etter Riksdagsbrannen fra 27. til 28. februar 1933 for å unngå en å bli arrestert av nasjonalsosialistene. Etter at han slo seg ned i London, skrev han sin første serie med bøker om Tyskland, som kulminerte i selvbiografien *Lebe wohl, Deutschland (*Farvel, Tyskland), skrevet like etter andre verdenskrig. I 1943 var Fraenkel et av de grunnleggende medlemmene av Free German Movement (FDB) i Storbritannia, men gikk av i 1944 på grunn av Sovjetunionens og KPDs holdning til det tyske spørsmålet. 

Fraenkel ble i sine senere år kjent for sine biografier om ledende nasjonalsosialister. For dette arbeidet ble han i 1967 tildelt Forbundsrepublikken Tysklands fortjenstorden i første klasse.

Referanser
----------

1. 1 2   Social Networks and Archival Context, SNAC Ark-ID w6gb230m, besøkt 9. oktober 2017[Hentet fra Wikidata]
2. ↑   Gemeinsame Normdatei, GND-ID 11669081X, besøkt 12. august 2015[Hentet fra Wikidata]
3. ↑  «Heinrich Fraenkel (1897-1986) | Knockaloe Virtual Museum and Archive». *www.knockaloe.org.uk*. Besøkt 2. mai 2021.

Eksterne lenker
---------------

* (en) Heinrich Fraenkel på Internet Movie Database Rediger på Wikidata

* (en) Heinrich Fraenkel på AllMovie Rediger på Wikidata

* (en) Heinrich Fraenkel hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** LCCN **·** ISNI **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii **·** Munzinger (iba)
 |
**«Amor»** er en populærmusikksang med melodi av Gabriel Ruiz. Den spanske originalteksten var skrevet av Ricardo López Méndez og den engelske teksten var skrevet av Sunny Skylar. Den ble publisert i 1943.

De to bestselgende versjonene i USA ble spilt inn på plate av Bing Crosby og Andy Russell.

Innspillingen med Bing Crosby ble utgitt på 78-platen Decca 15088. Den andre siden var «Long Ago (and Far Away)».

Innspillingen med Andy Russell ble utgitt på 78-platen Capitol 116.

Carrol Gibbons and The Savoy Hotel Orpheans med sang har også spilt den inn på plate.

Vokalgruppa The Earls har gjort en innspilling. Den ble utgitt på singlen Old Town 1182 i 1965.

Julio Iglesias har spilt inn sangen med den spanske originalteksten.

Norske versjoner
----------------

Juul Hansen og Gunnar GP Pedersen har skrevet norske tekster. Pedersens versjon bærer tittelen «Amor, amor, et kjærlig ord»

### Innspillinger

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1945 | «Amour Amour» |  | Rita Drangsholt med Øivind Berghs Bristolorkester | Juul Hansen | 78-plate | Columbia GN 928 |
| 1945 | «Amor, amor» |  | Inger JacobsenØivind og Sverre Berghs orkester | Juul Hansen | 78-plate | Telefunken T-8333 |
| 1945 | «Amour - Amour - Amour» |  | Robert Levins orkester med sang av Magnus Samuelsen | Juul Hansen | 78-plate | His Master's Voice A.L. 2874 |
| 1990 | «Amor, amor, et kjærlig ord» | *Slagerminner 1* | Gunnar GP Pedersen | Gunnar GP Pedersen | CD | GP GP150CD |

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Bing Crosby | USAs flagg Billboard Best Seller-listen | # 4 | 7 | 29. juni 1944 |
| Andy Russell | USAs flagg Billboard Best Seller-listen | # 5 | 8 | 25. mai 1944 |

Den andre siden på platen med Bing Crosby, «Long Ago (and Far Away)», kom også på listen, slik at det ble en tosidig hit.

Fotnoter og referanser
----------------------

1. ↑  Old Town
2. ↑  Se plateetiketten
3. ↑  Innspilt i Oslo 14. november 1945
4. 1 2   Whitburn, Joel (1973):*Top Pop Records 1940-1955*. Record Research
Rover P6
Rover SD1
**David Ernest Bache** (født 14. juni 1925, døde 26. november 1994) var en britisk bildesigner. Det meste av hans karriere jobbet han for Rover.

Bache ble født i Worcestershire. Han var sønn av fotballspilleren Joe Bache som spilte for Aston Villa og landslaget til England. I 1948 startet han som lærling hos Austin. I 1954 flyttet han over til Rovers *styling office*. Han arbeidet noe på P4-modellen, men hans første virkelig store jobb var på P5-modellen.

I 1981 forlot han selskapet som da het Leyland for å opprette sitt eget designfirma, *David Bache Associates*. Av modeller han har designet er Land Rover serie II fra 1958 (1948-modellen hadde ikke design å snakke om). Dette designet er fortsatt i bruk med kun få endringer i dagens Land Rover Defender.

Noen av hans biler
------------------

* Rover P5
* Land Rover Series II
* Rover P6
* 1964 Rover-BRM gassturbinbil (sammen med William Towns)
* Range Rover
* Rover SD1
* Austin Maestro

Referanser
----------

1. ↑  Georgano, N. (2000). *Beaulieu Encyclopedia of the Automobile*. London: HMSO. ISBN 1-57958-293-1.
Installasjon av vannbåren varme for å smelte snø på trikkespor.
Radiator.
**Vannbåren varme** er oppvarmingssystemer (eller kjølesystemer) som bruker vann som energibærer, også kalt varmebærer. Begrepet blir mest brukt til å omtale oppvarmingsmetode i bygninger, med vannbåren gulvvarme, radiatorer eller viftekonvektorer. Vannbåren varme kan også benyttes til oppvarming av gater og uteareal for snø- og isfjerning, da iblandet frostvæske.

I bygninger blir rør lagt inn i bygningskonstruksjonen, deretter varmes vann opp av en varmekilde for så å sirkulere i rørsystemet. Eksempler på varmekilder er varmepumpeløsninger, fjernvarme, solcellepaneler, elektrisitet, olje, pellets. Varmekilder kan også kombineres. Vannbårne gulvvarmesystem og vannbårne radiatorrørsystem er de vanligste metodene for bruk av vannbåren varme.

Regulering
----------

På grunn av den store termiske massen, kan vannbårne gulvvarmesystemer og elektriske varmekabler nedstøpt i betong ha dårligere reguleringsegenskaper (stor treghet), sammenliknet med direkte elektrisk oppvarming (eksempelvis panelovner), radiator og viftekonvektorer. Dette kan imidlertid kompenseres ved at vanntemperaturen reguleres i forhold til utetemperatur, også kalt klimakompensert regulering. Sammenhengen mellom vanntemperatur og utetemperatur angis av en såkalt fyringskurve. Det benyttes mange ulike løsninger for vannbåren gulvvarme. Mange av disse har liten termisk masse, og dermed tilsvarende gode reguleringsegenskaper.

Se også
-------

* Varmeanlegg
* Termostatventil, brukt for regulering av radiatorer for vannbåren varme i boliger

Eksterne lenker
---------------

* Om vannbåren varme hos enøk.no Arkivert 2. mai 2009 hos Wayback Machine.
* Vannbåren varme i nye hus[*død lenke*]
**David Bellion** (født 27. november 1982 i Paris) er en fransk tidligere fotballspiller som spilte for flere franske og engelske klubber i perioden 1996 til 2016.

Karriere
--------

### AS Cannes

Bellion startet karrieren 14 år gammel i franske AS Cannes, men meldte overgang til engelske Sunderland i 2001 uten å ha spilt for førstelaget.

### Sunderland

David Bellion debuterte for Sunderland mot Fulham i august 2001. Hans første mål kom mot Aston Villa i september 2002, og det avgjorde kampen i Sunderlands favør. Etter det målet spilte Bellion mer eller mindre fast på førstelaget, men klarte likevel ikke redde dem fra nedrykk. Mot slutten av sesongen meldte Manchester United sin interesse. Bellion meldte overgang i juni 2003, etter at kontrakten hans var endt. Grunnet hans unge alder hadde likevel Sunderland krav på økonomisk kompensasjon, og en avtale om £2,000,000 (ville øke til £3,000,000 etter et visst antall spilte kamper) ble inngått.

### Manchester United

Bellion kom til Old Trafford i august 2003, og scoret i treningskampdebuten mot Celtic. Hans første mål i en tellende kamp kom mot Leeds United i Carling Cup. Han scoret totalt tre mål i debutsesongen. Neste sesong ble vanskelig, og han sto utenfor førstelaget store deler av sesongen.

### West Ham United

David Bellion spilte ti kamper, de fleste som innbytter, da han under 2005–06 sesongen gikk på lån til West Ham. Han scoret i debuten, en ligacupkamp mot Sheffield Wednesday.

### Nice

Han ble utlånt for resten av sesongen til OGC Nice 9. januar 2006, men avtalen har i senere tid blitt gjort permanent.

Referanser
----------

1. ↑   Diario AS, AS.com athlete ID bellion/6023[Hentet fra Wikidata]
2. ↑   Argentine Soccer Database, oppført som DAVID BELLION, BDFA player ID 58032[Hentet fra Wikidata]
3. ↑   transfermarkt.com, Transfermarkt spiller-ID 3115, besøkt 9. oktober 2017[Hentet fra Wikidata]

Eksterne lenker
---------------

* (fr) David Bellion – Ligue de Football Professionnel Rediger på Wikidata

* (fr) David Bellion – LÉquipe Rediger på Wikidata

* (en) David Bellion – Transfermarkt Rediger på Wikidata

* (en) David Bellion – WorldFootball.net Rediger på Wikidata

* (en) David Bellion – Soccerbase.com Rediger på Wikidata

* (en) David Bellion – FootballDatabase.eu Rediger på Wikidata

* (de) David Bellion – fussballdaten.de Rediger på Wikidata

* (en) David Bellion – Soccerway Rediger på Wikidata

* (es) David Bellion – as.com Rediger på Wikidata
***La Chienne*** , (direkte oversatt: *tispa*) er en fransk spillefilm fra 1931 regissert av Jean Renoir etter Georges de la Fouchardières roman av samme tittel.

Handling
--------

Maurice Legrand, en ydmyk kasserer og aspirerende maler, er gift med Adèle - en voldelig kvinne som mishandler ham. Maurice møter tilfeldigvis en mann ved navn André Jauguin (spilt av Georges Flamant) som slår ned en ung kvinne som heter Lucienne "Lulu" Pelletier (spilt av Janie Marèse) på gaten. Maurice forsøker å beskytte Lulu, og bringer henne hjem. Lulu, en prostituert, forteller den naive Maurice at Dédé er broren hennes. Men Dédé var egentlig halliken hennes. Maurice leier en leilighet for Lulu, og hun blir hans elskerinne. Snart tar han med sine maleri til denne leiligheten, fordi kona Adèle har tenkt å kvitte seg med alle maleriene.

Men Dédé selger snart alle maleriene til en kunsthandler, for et større beløp, og forteller forhandleren at Lulu hadde malt dem ved å bruke Clara Wood som alias. Når Maurice møter Adèles tidligere ektemann, som angivelig ble drept i løpet av krigen, legger han en plan for å bli kvitt Adèle for godt. Men han oppdager Lulu og Dédé sammen i sengen. Sjokkert forlater han leiligheten, men kommer tilbake neste morgen for å snakke med Lulu. Hun tilstår at hun elsker Dédé, og ydmyker Maurice og sier at den eneste grunnen til at hun ble værende hos Maurice var på grunn av alle pengene hans.

Medvirkende
-----------

* Michel Simon : Maurice Legrand
* Janie Marèse : Lucienne Pelletier dite « Lulu »
* Georges Flamant : André Jauguin dit « Dédé »
* Magdeleine Bérubet : Adèle Legrand
* Roger Gaillard : l'adjudant Alexis Godard
* Jean Gehret : M. Dugodet
* Alexandre Rignault : Hector Langelarde, le critique d'art
* Lucien Mancini : Wallstein, le marchand de tableaux
* Romain Bouquet : M. Henriot, le patron de la bonneterie
* Max Dalban : Bernard, le collègue de M. Legrand
* Pierre Desty : Gustave, le copain de Dédé
* Henri Guisol : Amédée, le garçon de café
* Jane Pierson : la concierge
* Christian Argentin : M. Desrumaux, le juge d'instruction
* Sylvain Itkine : l'avocat de Dédé
* Marthe Doryans : Yvonne
* Marcel Courmes : le colonel
* Colette Borelli : Lily, l'amie de Lucienne

Referanser
----------

1. ↑  «filmen på filmweb.no» **(norsk)**. Besøkt 10. januar 2016.

Eksterne lenker
---------------

* (en) *La Chienne* på Internet Movie Database Rediger på Wikidata

* (no) *La Chienne* hos Filmfront Rediger på Wikidata

* (sv) *La Chienne* i Svensk Filmdatabas Rediger på Wikidata

* (en) *La Chienne* på AllMovie Rediger på Wikidata

* (fr) *La Chienne* på Allociné Rediger på Wikidata

* (nl) *La Chienne* på MovieMeter Rediger på Wikidata

* (en) *La Chienne* på Turner Classic Movies Rediger på Wikidata

* (en) *La Chienne* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
***Her uten sol og skygge***, originaltittel: ***Mens Guddoms Straale spiller***, er en salme skrevet av Birgitte Cathrine Boye. I *Landstads reviderte salmebok* står den under nummer 218 med fem strofer. Opprinnelig hadde salmen åtte strofer men Landstad forkortet og bearbeidet den noe. 

*Her uten sky og skygge*
*I salig lys og fred,*
*Her ville Peter bygge*
*Og aldri stige ned,*
*Her var det godt å bo!*
*Hvor gjerne Jesus kjære,*
*Vi ville også være*
*Med deg i sådan ro!*

  

*Men Peter, nei, din kroning,*
*Den krever Guds Sønns blod,*
*Din frelse og forsoning*
*Går frem av korsets flod.*
*Du stige atter ned!*
*Først når med ham du lider,*
*Så kommer vel de tider*
*Du ser Guds lys og fred.*

  

*Nå kan du verdens svare:*
*Vi ingen har forført,*
*På berget åpenbare*
*Vi så, og vi har hørt.*
*Ved diktet fabel ble*
*Ei vår forstand bedraget,*
*Oss selv har Gud behaget*
*Å syne hva vi skrev.*

  

*Og dirrer for ditt øre*
*Enn korsets hammerslag,*
*Du kan fra himlen høre*
*Guds røst i all din dag.*
*Selv dødens sorte natt*
*Av Herrens klarhet skinner,*
*Hans Ånd deg kraftig minner*
*At Jesus er din skatt.*

  

*O talsmann, min husvaler,*
*Som i vår natt og nød*
*Om Jesu klarhet taler*
*Og om hans kors og død,*
*Mitt hjerte gjennomtreng,*
*Tal når mitt døve øre*
*Kan intet mere høre*
*I dødens kolde seng.*
Vannbad
**Vannbad** er en matlagingsmetode som innebærer at en kasserolle fylt omtrent halvt opp med vann varmes så vannet koker. Vanndampen varmer så i sin tur opp for eksempel en tallerken eller en mindre kasserolle som dermed aldri kan oppnå en temperatur som gjør at det som skal tilberedes eller smeltes brenner seg fast.

Metoden benyttes innen matlaging av mange slag, som for eksempel for å smelte kokesjokolade eller til smelting av såpe.

Metoden er også i bruk for å holde ferdig tilberedt mat varm.

På fransk heter metoden **bain-marie** og dette er gått over til enkelte andre språk. Det betyr «Mariabad». Det finnes et egen kjøkkeninnretning som ivaretar dette, da mest som teknikk for å holde maten varm. Navnet er angivelig en henvisning til Maria jødinnen, som levde en gang mellom det 1. og det 3. århundre i Alexandria i Egypt, og utviklet en gryte med dobbel vegg som ble brukt som beskrevet.

Referanser
----------

1. ↑  Bain-Marie im Duden
2. ↑  Bain-Marie im Brockhaus 1911

|  |  |
| --- | --- |
| Oppslagsverk/autoritetsdata | Store Danske Encyklopædi
 |